

**Comisia pentru Privatizare și Administrarea**

**Activelor Statului**

**PROCES VERBAL**

**al şedinţei Comisiei din data de 04.03.2014**

Comisia pentru privatizare şi administrarea activelor statului, condusă de domnul senator Mircea Banias, şi-a desfăşurat lucrările în ziua de 04.03.2014. Preşedintele Comisiei a constatat că există cvorum pentru începerea şedinţei.

Membrii Comisiei au aprobat următoarea ordine de zi:

1. Proiect de lege privind înfiinţarea Regiei Autonome "Administraţia Canalului Siret-Bărăgan" (L115/2014)
2. Propunere legislativă privind transferul cu titlu gratuit a exploatărilor miniere Berbeşti-Alunu din domeniul public al Statului şi în administrarea Societăţii Naţionale a Lignitului Oltenia în domeniul public al Statului şi în administrarea Consiliului Judeţean Vâlcea (L104/2014)
3. Propunere legislativă privind trecerea în proprietatea consiliilor locale a locuinţelor de serviciu aflate în proprietatea Statului şi administrate de Societatea Naţională a Sării S.A. Sucursala Exploatarea Minieră Rm.Vâlcea (L94/2014)
4. Diverse.

La punctul 1 pe ordinea de zi s-a discutat *Proiectul de lege privind înfiinţarea Regiei Autonome "Administraţia Canalului Siret-Bărăgan".*

Proiectul de lege reglementează înfiinţarea Regiei Autonome "Administraţia Canalului Siret-Bărăgan", constituita ca persoana juridica de drept public sub autoritatea Departamentului pentru proiecte de Infrastructura si Investitii Straine prin transferul din patrimoniul Administratiei Nationale ”Apele Romane” a tuturor bunurilor aferente obiectivului de investitii ” Canalul Siret-Bărăgan", bunuri imobile proprietatea publica a statului si care va desfasura activitate de interes public national.

Consiliul Legislativ a avizat favorabil proiectul de lege.

Membrii Comisiei pentru privatizare şi administrarea activelor statului au hotărât, cu majoritate de voturi, să adopte aviz favorabil.

La punctul 2 pe ordinea de zi s-a discutat *Propunerea legislativă privind transferul cu titlu gratuit a exploatărilor miniere Berbeşti-Alunu din domeniul public al Statului şi în administrarea Societăţii Naţionale a Lignitului Oltenia în domeniul public al Statului şi în administrarea Consiliului Judeţean Vâlcea.*

Comisia pentru privatizare şi administrarea activelor statului și Comisia juridică, de numiri, disciplină, imunităţi şi validări au fost sesizate cu adresa L115/2014 pentru dezbaterea în fond şi întocmirea raportului comun asupra propunerii legislative mentionate mai sus.

Propunerea legislativa reglementează trecerea minelor şi carierelor de lignit din bazinul carbonifer Berbeşti-Alunu, aflate în proprietatea publică a statului, din administrarea Societăţii Comerciale Complexul Energetic Oltenia - S.A., în administrarea Consiliului Judeţean Vâlcea.

Consiliul Legislativ a avizat favorabil propunerea legislativa.

Membrii Comisiei pentru privatizare şi administrarea activelor statului au hotărât amanarea dezbaterilor asupra propunerii legislative.

La punctul 3 pe ordinea de zi s-a discutat *Propunerea legislativă privind trecerea în proprietatea consiliilor locale a locuinţelor de serviciu aflate în proprietatea Statului şi administrate de Societatea Naţională a Sării S.A. Sucursala Exploatarea Minieră Rm.Vâlcea.*

Comisia pentru privatizare şi administrarea activelor statului și Comisia juridică, de numiri, disciplină, imunităţi şi validări au fost sesizate cu adresa L104/2014 pentru dezbaterea în fond şi întocmirea raportului comun asupra propunerii legislative mentionate mai sus.

Propunerea legislativa reglementează trecerea locuinţelor de serviciu din proprietatea statului şi administrarea Societăţii Naţionale a Sării S.A. - Sucursala Exploatarea Minieră Rm. Vâlcea, în proprietatea publică a unităţilor administrativ-teritoriale Brezoi, Costeşti, Ocnele Mari şi Baia de Fier şi administrarea consiliilor locale respective.Consiliul Legislativ avizează favorabil propunerea legislativa.

Consiliul Legislativ a avizat favorabil propunerea legislativa.

Membrii Comisiei pentru privatizare şi administrarea activelor statului au hotărât amanarea dezbaterilor asupra propunerii legislative.

**PREȘEDINTE, SECRETAR,**

**Mircea Banias Valentin Calcan**